# data[].attributes.headline
אני ומנהיגות חינוכית- יעל ברוכים (שר)

# data[].attributes.subject
אני ומנהיגות חינוכית- יעל ברוכים (שר)

# data[].attributes.body
העבודה הקבוצתית הייתה לי מאתגרת, והתחזקה לי התחושה שהדרך הטובה ביותר עבורי לחקור או ללמוד נושא חדש היא לבד. התחזקה לי התחושה שצמרות הוא הבית שלי ואני שמחה על היותי חלק מבית הספר, בכל תפקידיי.

על מנהיגות ועל חינוך כאחד למדתי שאין רק דרך אחת נכונה.

השתנתה התפיסה שלי לגבי החינוך בתל אביב.

האתגר הבא שלי הוא לדמיין את המשך שנותיי במערכת

# data[].attributes.headline
אני ומנהיגות- ענבר

# data[].attributes.subject
אני ומנהיגות- ענבר

# data[].attributes.body
למדתי על עצמי שאני במקום הנכון בזמן הנכון. נהניתי מאוד מהתהליך בקורס, ההיכרות עם בעלי תפקידים מבתי ספר שונים, ללמוד על השונות והדמיון בין בתי הספר ובין התפקידים, להיחשף למה הגישה של העיר ולבעלי תפקידים בעיר, ולמוסדות שונים בעיר

זה חד משמעית ביגר אותי בתוך תפקיד הסגנית שאני עושה בשנתיים האחרונות ותרם לי מאוד.

# data[].attributes.headline
מנהיגות חינוכית - חן

# data[].attributes.subject
מנהיגות חינוכית - חן

# data[].attributes.body
מנהיג חינוכי צריך לאפשר בניית יכולות. במקום לקפוץ ולפתור כל בעיה לבד, חשוב לשאול "איך אנחנו יכולים לפתור את זה יחד?" ו"מה נלמד מהמצב הזה?". לתת יותר מקום לדיאלוג אמיתי ופחות למונולוג.

אני ומנהיגות חינוכית - הייתי רוצה לפתח את היכולת להוביל שינוי מערכתי בצורה מתחשבת. לא רק לחזות שינוי, אלא ללוות את כל המעורבים בתהליך הלמידה והצמיחה שהשינוי מצריך. להיות מי שיוצר מקום בטוח ללמידה ושתמיד שואל "מה הילד/המורה/ההורה צריך כדי להצליח?" במקום "מה הוא עשה לא בסדר?".

# data[].attributes.body
אני מבין היום שמנהיגות חינוכית פירושה לא רק לנהל, אלא להוביל תהליך שינוי אמיתי. להיות איש חזון, לדעת להתמודד עם מכשולים, להתחדש, לחקור, לשכנע ולסחוף. להוות דוגמה אישית, לפעול בצניעות, לראות כל תלמיד ואיש צוות – לדחוף את החזקים קדימה ולאסוף את מי שנשאר מאחור. כמו שאומר קוטר – מנהיג אמיתי יוצר תחושת דחיפות, מגבש שותפים לדרך ומוביל מהלך עם לב ועם כיוון.

# data[].attributes.headline
מנהיגות חינוכית - יעל ארונוביץ 

# data[].attributes.subject
מנהיגות חינוכית - יעל ארונוביץ 

# data[].attributes.body
אני חושבת שהמסקנה העיקרית שלי מהתהליך השנה היא שמנהיגות חינוכית זה מצד אחד להבין את הכיוון שאליו אני רוצה שהצוות שלי ילך (מתוך שותפות דרך והדדיות). אבל לא פחות, זה לייצר מבנים, שגרות וסדירויות שיקרקעו שינויים גדולים במלאכת החינוך היומיומית.

# data[].attributes.headline
אני ומנהיגות חינוכית (אדוה פרנקו) .אחד הדברים שלאחרונה הבנתי אחרי המפגשים שלנו ובמיוחד לפני המפגש המסכם הוא שאני כמנהיגה חינוכית צריכה לחשוב וליזום שינויים  משמעותיים .לא לפחד לחשוב וליזום .הבנתי שיש עלי  אחריות לפתח את הצוות הפדגוגי  ולאפשר צמיחה אישית ומקצועית לכל המורים ובעיקר לגרום להם להאמין ששינוי/פיתוח מחדש זה משהו שיכול להתקיים.

# data[].attributes.subject
אני ומנהיגות חינוכית (אדוה פרנקו) .אחד הדברים שלאחרונה הבנתי אחרי המפגשים שלנו ובמיוחד לפני המפגש המסכם הוא שאני כמנהיגה חינוכית צריכה לחשוב וליזום שינויים  משמעותיים .לא לפחד לחשוב וליזום .הבנתי שיש עלי  אחריות לפתח את הצוות הפדגוגי  ולאפשר צמיחה אישית ומקצועית לכל המורים ובעיקר לגרום להם להאמין ששינוי/פיתוח מחדש זה משהו שיכול להתקיים.

# data[].attributes.headline
אני ומנהיגות חינוכית - מיאדה סאלח 

# data[].attributes.subject
אני ומנהיגות חינוכית - מיאדה סאלח 

# data[].attributes.body
במהלך השנה הבנתי שמנהיגות חינוכית אינה רק הובלה אלא בעיקר הקשבה, שיתוף פעולה ואומץ להוביל שינויים מתוך ראייה מערכתית. למדתי על עצמי שאני מסוגל/ת להשפיע גם כשאני פועל/ת בשקט, ושגם צעדים קטנים יכולים לחולל שינוי משמעותי.

האתגר הבא שלי הוא להמשיך להרחיב את מעגלי ההשפעה ולבנות תרבות של למידה וצמיחה מתמדת .

# data[].attributes.headline
אביטל גלוזמן ירון

# data[].attributes.subject
אביטל גלוזמן ירון

# data[].attributes.body
המחשבות שלי לגבי מנהיגות חינוכית, ועלי ככזו, השתנו לאורך השנה הזו. אני חושבת שהתהליך שלנו, יחד עם אירועי החיים והשינויים שהיו בשנה זו, דייקו לי את הרצונות והמחשבות. למדתי שלפעמים, דווקא לעצור ולחשוב, גם אם זה לתקופה קצרה, זה הדבר הנכון לעשות יותר מלדהור קדימה.

למדתי ששינויים, בתוך מערכת סבוכה כזו עם החיבורים הכי רופפים שיש, צריכים להיות מדוייקים. מורכב מאוד לעשות שינויים מהירים ופזיזים, הרי אנחנו כמו גלים בים - במרכז הים יש תנועה קלה, ועד שכל גל מוביל את התנועה הזו עד החוף - לוקח זמן, ובזמן הזה לפעמים כבר עושים עוד ועוד שינויים ואז בעצם הכל הופך לבליל שינויים.

אני כמנהיגה חינוכית, חושבת שדווקא 'לשהות' בתוך הקיים, לפני יוזמת שינוים זה החלק החשוב יותר בתהליך השינוי. לאחריו, השינוי חייב להיות מתואם, בחשיבה עם הצוות. אי אפשר לעשות שינויים לבד, הם פשוט לא יעבדו לאורך זמן. ולבסוף, אנחנו חייבים לעשות הערכה ולהבין מה עבד, מה לא ומה צריך לעשות טוב יותר לפעם הבאה.

אני מאחלת לעצמי לעשות בחירות טובות שמדויקות לי, והקורס שלנו לחלוטין הוביל אותי לתהייה וחשיבה מה הדבר ה'נכון' הזה.

# data[].attributes.headline
מנהיגות חינוכית- ענת ספיבק

# data[].attributes.subject
מנהיגות חינוכית- ענת ספיבק

# data[].attributes.body
הבנתי שמנהיג הוא מישהו מיוחד שיש בו כוחות שלא אצל כולם יש, אבל בעיקר שהוא חייב סביבה עשירה כדי להצליח להוביל שינוי. בעיקר, אני מבינה היום שמנהיג צריך קודם כל לדבר בשפה מובנת ומכילה, להוביל בדרכו המיוחדת את השותפים איתו, לדעת שההשפעה שלו גדולה על האחרים שסומכים עליו ומושפעים ממנו.

תודה על ההזדמנות. נהניתי מאוד. בעיקר אזכור את הביקור בביהס אליו הוזמנו, את עבודת הצוות, האנשים המדהימים שהכרתי והאפשרות לקחת חלק ולהיות שותפה.

תודה רבה!

# data[].attributes.headline
אני ומנהיגות- אלי מור

# data[].attributes.subject
אני ומנהיגות- אלי מור

# data[].attributes.body
התחלתי את הקורס בהתרגשות רבה ופגשתי אנשים נפלאים מרחבי העיר. דרכם הבנתי שמנהיגות חינוכית וחינוך בכלל יש לו צורות רבות, בגוונים ובצבעים שונים.

האנשים והמקומות השונים שנשחפנו להם בעיר, הביאו השראה רבה לתפיסת החינוך, לשיטות ולתפיסות שכל ארגון מחזיק ולנכונות של כולם להקשיב, ללמוד ולהתפתח.

הבנתי שמנהיגות חינוכית כוללת גם מהמורות וקשיים וכשכולנו מבינים שאנחנו במקום החינוכי מאותן הסיבות, אנו מצליחים ומנסים להקשיב ולמצוא את הדרך לפיתרון כשמנהיג חינוכי יודע מה הכיוון שאליו הוא רוצה להוביל את הספינה.

# data[].attributes.headline
מנהיגות חינוכית - זועבי מואמן

# data[].attributes.subject
מנהיגות חינוכית - זועבי מואמן

# data[].attributes.body
במהלך השנה הבנתי שמנהיגות חינוכית היא לא רק להוביל, אלא גם להקשיב, לשתף וליצור תחושת שייכות ואמון בקרב הצוות והתלמידים. למדתי על עצמי שאני פועל מתוך שליחות אמיתית ורצון להשפיע, ושיש בי היכולת להניע תהליכים גם ברגעים של קושי, בעזרת תקשורת מכבדת, יצירתיות ועמידה על עקרונות.

השתניתי בזה שאני מתבונן אחרת על תהליכים – לא רק לפי תוצאה אלא גם לפי הדרך וההשפעה האנושית. הבנתי שמנהיגות אפקטיבית דורשת סבלנות, הקשבה אמיתית ויכולת לגייס אנשים סביב חזון משותף, תוך מתן מקום לקולות השונים.

האתגר הבא שלי הוא להרחיב את ההשפעה מעבר לצוות הקרוב – לפתח יוזמות מערכתיות שיחזקו את תחושת המשמעות והמעורבות של כלל אנשי החינוך והתלמידים, ליצור תרבות ארגונית מבוססת ערכים, ולהמשיך לצמוח גם אני בעצמי – כמוביל וכאדם.

# data[].attributes.headline
אבירן שדה פישר

# data[].attributes.subject
אבירן שדה פישר

# data[].attributes.body
היה מסע מעניין מאוד ומלמד. ראשית הכרתי אנשים איכותיים ומקצועיים. למדתי המון גם מהצוות המקצועי שליווה אותנו: הראל, שירי, חסי וגם מחברי ומניסיונם. הבנתי את גודל האחריות שיש עלינו אנשי החינוך עכשיו יותר מתמיד ושהמערכת משוועת לכוחות שיעצבו את פניה ויתאימוה לתקופה הנוכחית. למדתי יותר על עצמי שאני איש של אנשים ושההון האנושי הוא באמת המרכיב החשוב ביותר ושעלינו לשים את אור הזרקורים עליו, משם תצמח הישועה.

אני מרגיש שהתפתחתי מאוד בהבנה יותר עמוקה של תפקיד המנהל ובעיקר בראיה המערכתית.

הכרתי יותר את העיר תל אביב על שלל הגופים החינוכיים שיש לה להציע.

# data[].attributes.headline
מנהיגות (גם) ח

# data[].attributes.body
מנהיגות (גם) חינוכית- ליאת פלס

בתחום של הוגנות חברתית ומגדר אנו משתמשים במונח "האישי הוא הפוליטי" בחרתי באישי שלי לפעול בתחום החינוך מתוך אמונה שהוגנות חברתית יש לקדם ע"י אקטיביזם חברתי ושהייה בפן האישי והנח לא אפשרית במציאות שאנו חיים בה היום.

התחדדה לי השנה ההבנה שמנהיגות חינוכית אינה רק קידום פעילויות פדגוגיות ערכיות אלא גם מחייבת הכרות עם המערכת ההיקפית למיקסום תהליכים.

אפשרתם וחשפתם אותנו לתהליכים עירוניים מרשימים, למפגשים  עם א. נשים מחוללי שינוי, ויצרתם ברגישות רבה מערכת תמיכה לתווך ארוך שתאפשר לי דיוק בבחירת האתגרים עתידיים ופלטפורמות ההשפעה הנכונות עבורי להתפתח בהן.

תודה

# data[].attributes.headline
אני ומנהיגות חינוכית (ירדן)

# data[].attributes.subject
אני ומנהיגות חינוכית (ירדן)

# data[].attributes.body
בשנה הזו ולאורך מפגשי ההשתלמות התחדד בי המושג מנהיגות חינוכית. שמחתי להעשיר את הידע החינוכי והמקצועי שלי בגישות שונות, מודלים וכלים שעוררו בי חשיבה במקרו ובמיקרו על "המערכת". במקרו- על הקשיים והאתגרים שכולנו מתמודדים ומתמודדות איתם בשטח, במיקרו- על שבירת המוכר, על הכח של הצוות להוביל תהליכי שינוי, על החיבורים שנוצרים בין אנשים בבית הספר, על יוזמות שקמות מהשטח, על סדירויות שמעגנות תפיסה וחזון. למידת עמיתים.ות היא בעיני תמיד הכלי הכי רלוונטי ומשמעותי ואני שמחה על המפגש המיוחד שהתאפשר בקבוצה זו עם מגוון אנשי ונשות חינוך מהעיר. במפגשים השונים נחשפתי גם לתפיסה החינוכית העירונית ושמחתי להרגיש חלק ממשהו גדול יותר. אני מודה על ההזדמנות לעצור אחת לשבועיים ולעסוק בחשיבה רחבה וחינוכית, כמו גם להקדיש זמן להתפתחות האישית שלי. היציאה מבית הספר באמצע היום בכל פעם הדגימה לי עד כמה זה קשה "לצאת מהלופ", ומנגד כמה זה מטעין ומשמעותי. תודה חסי, הראל, שירי, על ההזדמנות, החוויה והלמידה! מוערך מאוד.

# data[].attributes.headline
מנהיגות חינוכי

# data[].attributes.body
מנהיגות חינוכית- תמר זיאת

אחד הדברים שאני לוקחת איתי מהמפגשים בקורס הוא ההבנה שמנהיגות חינוכית היא היכולת להוביל צוות חינוכי לקראת חזון משותף המכוון לשיפור איכות ההוראה והלמידה. חשוב לעודד חדשנות, ולקדם שיתוף פעולה בין חברי הצוות. באחריותי לשלב ראייה רחבה עם יכולת ליווי אישי של כל חבר צוות, וליצור סביבה בה צמיחה מקצועית ואישית הופכת למנוע להצלחה משותפת.

# data[].attributes.headline
אני ומנהיגות ח

# data[].attributes.body
אני ומנהיגות חינוכית- אביחי מיכליס

בשנים האחרונות עסקתי הרבה בתחום "מנהיגות הנוער", הובלתי קבוצות והדרכתי בתכני מנהיגות. אני חושב שההשתלמות הזאת היתה עבורי הזדמנות לבחון את תחום המנהיגות על עצמי ולהתנסות בו.

החוויה הזאת חידדה לי שאני נמצא במקום הנכון ועזרה לי לדייק את עצמי ואת תפיסותיי ביחס לחינוך ולהובלה.

המפגש הקבוצתי חשף אותי לקבוצת אנשים מיוחדת שלא הייתי פוגש ביום יום. בעזרת התכנים, השותפים לדרך ומובילי התוכנית נחשפתי לגודל ולמשמעות ולתמיכה הגדולה שיש למערכת החינוך בעיר.

הבנתי שאני יכול לחולל שינוי אם רק אבחר בכך. קיבלתי את הכלים ואת המקפצה להמשך הדרך תוך היחשפות למגוון הכלים החינוכיים במערכת החינוך בתל אביב.

אני רוצה להודות על ההזדמנות ועל הזכות ובמיוחד על המפגש עם אנשים מעוררי השראה.

# data[].attributes.headline
רות חסין בן-דור

# data[].attributes.subject
רות חסין בן-דור

# data[].attributes.body
יוצאת מההשתלמות בהודיה על התהליך ועל הקבוצה.

בתובנה שההון האנושי הוא המשאב היקר ביותר בתהליך החינוכי – צוותי החינוך, השותפים לדרך והתלמידים עצמם.

למדתי כמה עוצמה טמונה בלמידת עמיתים – ביכולת לשתף, לשאול, להקשיב ולהתפתח יחד. הבנתי שהובלת שינוי חינוכי משמעותי מתבססת על שותפות – עם צוותים, עם ההורים, עם הקהילה ועם יוזמות עירוניות וממשקים רחבים יותר.

בכולם מתבקש אמון- ביכולות של האחר, בכוונות שלו, בנכונות לצעוד יחד ולהיעתר לאתגרי הדרך.

ברצון לטוב משותף, ובהצבת המטרה לנגד העיניים, בשפה של שותפות, אחריות ובית.

# data[].attributes.headline
מנהיגות חינוכית ואני - נאוה

# data[].attributes.subject
מנהיגות חינוכית ואני - נאוה

# data[].attributes.body
הסיפור הוא אנשים, הסיפור הוא חזון.

נהניתי מאוד להכיר אנשי חינוך נפלאים ולמדתי המון גם מצוות המנחים וגם מהמורים עצמם. בסוף מי שמניע את העסק - זה האנשים. וזו שאלה, מה הם חושבים? מה מניע אותם? איך הם פועלים?

העבודה על הפרוייקט היתה חווייה משמעותית וחזקה. היכולת להסתכל על בעיה ולחשוב על מענה. הדיונים בצוות והחיפושים אחרי פיתרון שנרגיש שבאמת נותן מענה לבעיה היו תהליך ארוך, קשה ומלמד. העובדה שסופסוף הפסקנו להסתכל על המיקרו, על השוטף, והתעלינו לרמת המאקרו, לרמה של פיתרון אסטרטגי, נותנת תחושה של עשייה משמעותית. ואני אעיז גם להגיד - נותנת 'טעם של עוד'.

# data[].attributes.headline
אני ומנהיגות חינוכית (רוני סטולר)

# data[].attributes.subject
אני ומנהיגות חינוכית (רוני סטולר)

# data[].attributes.body
פגשתי אנשים.

פגשתי רעיונות שיכולתי להשתעשע במחשבות על אופן יישומם.

פגשתי קשת של חינוך, בזרמים שונים, באופי שונה, במיקודים ייחודיים שמתלכדים לאור עירוני שמהווה מגדלור.

פגשתי חוטים שונים שטווים ביחד מוח צבעוני.

מקום בטוח לשתף ולהשתתף.

השעות האלו להתנתק מהסביבה, ומהריצה על הגלגל של יום לימודים הן נכס שעזר לי מאוד השנה למקד את המחשבה והעשייה שאחריה.

הערכה רבה ותודה גדולה למובילים ולכל השותפים.

# data[].attributes.attachment_link.title
מוח עשוי מקשרים של ח

# data[].attributes.headline
לדעתי מנהיגות חינוכית 

# data[].attributes.body
לדעתי מנהיגות חינוכית מתחילה בעבודה על ההגדרה העצמית ודיוק הערכים שאני מאמין בהם והדרכים בהם אני פועל לממש אותם. ההשתלמות עזרה לי למקד את הדרכים בהם אני מאמין שיש לפעול. הלמידה המשותפת לימדה אותי דברים חדשים וגם נתנה לי משוב מלמד ומחזק לדברים שאני עושה. זה נתן לי כוח להוביל וליזום תהליכים, ואת ההבנה שזו מהות התפקיד.